383 



Rum VI er en 2 Fod 6 Tom. bred Udgang mod N. Da Ud- 

 gravningen ikke overalt førtes tilbunds paa Grund af Mangel 

 paa Tid, kan der udover Grundplanen ikke meddeles andet, 

 end at der fandtes en Del Vægstensstykker af Kar, samt i 

 Rum IX et meget interessant, lille Stykke Vægsten med en indridset 

 menneskelig Figur (Nr. 26). 



Lige N. for denne Gruppe ligge store Flyvesandsdynger 

 med Marehalm. Ved at grave ned i Mellemrummene mellem 

 dem, fandtes Kjøkkenmodding næsten overalt. Denne strækker 

 sig iøvrigt for en Del hen foran den vestligste Gruppe. Hoved- 

 mængden ligger dog foran den østligste Gruppe, hvorfor Kjøk- 

 kenet formentlig ogsaa maa søges her. 



Den vestligste Gruppe synes snarest at have været Be- 

 boelse for den eller de til Stedet knyttede Gejstlige. Ejen- 

 dommelig ere de celleagtige Rum paa begge Sider af Gangen. 

 Om de enkelte Rums Anvendelse skal jeg iøvrigt ikke udtale 

 mig. Den østligste Gruppe har snarest været anvendt for Hus- 

 holdningen. 



Grupperne danne tilsammen det mest komplicerede Byg- 

 ningskomplex af alle dem, jeg har seet, dog findes den karak- 

 teristiske Gang ogsaa her. Det hele tyder absolut paa mindre 

 simple Former for det daglige Liv. 



I forskjellige af Rummene fandtes Trækul, dog ikke i meget 

 stor Mængde. Efter Warmings og Rostrups Bestemmelser er 

 Størstedelen af Fyr og Birk, desuden findes Stykker af andet 

 Naaletræ. 



Omtrent 50 Fod NNØ. for Rum [ gravedes en i N.-S. 

 26 Fod lang, c. 6 Fod bred og 6 Fod dyb Rende ned i det 

 derværende Kjøkkenmøddingslag. Øverst fandtes et c. 1 Fod 

 tykt Lag Sand med Rødder af Marehalm, derunder fandtes 

 et 5 Fod mørkt Lag Jord med smallere Striber af Aske og 

 Kul. I dette Lag fandtes en Mængde Dyreknogler. Under 

 Laget var den naturlige Undergrund Grus. Efter Winges Be- 

 stemmelser var der Exemplarer af: kortnæbet Lomvie , Lunde, 



